**ผลงานประกอบการประเมินบุคคลและผลงาน**

**เพื่อแต่งตั้งให้ดำรงตำแหน่งนักทรัพยากรบุคคล ระดับชำนาญการพิเศษ**

**ผลงานที่เป็นผลการดำเนินงานที่ผ่านมา**

**เรื่อง การเลื่อนเงินเดือนข้าราชการครูและบุคลากรทางการศึกษา**

**สำนักงานเขตพื้นที่การศึกษาประถมศึกษาอุตรดิตถ์ เขต 1**

**ของ**

**นางสาลี่ สุปินะ**

**ตำแหน่ง นักทรัพยากรบุคคล ระดับชำนาญการ**

**กลุ่มบริหารงานบุคคล**

**สำนักงานเขตพื้นที่การศึกษาประถมศึกษาอุตรดิตถ์ เขต 1**

**สำนักงานคณะกรรมการการศึกษาขั้นพื้นฐาน**

**กระทรวงศึกษาธิการ**

**คำนำ**

การจัดทำเอกสารประกอบผลงานฉบับนี้ มีวัตถุประสงค์เพื่อประกอบการเมินบุคคลและผลงานเพื่อแต่งตั้งให้ดำรงตำแหน่ง นักทรัพยากรบุคคล ระดับชำนาญการพิเศษ ได้เรียบเรียงจากข้อมูลการปฏิบัติงานในหน้าที่ที่รับผิดชอบและที่ได้รับมอบหมายจากผู้บังคับบัญชามาประมวล เพื่อใช้สำหรับประกอบการขอประเมินบุคคลและผลงานของ นางสาลี่ สุปินะ กลุ่มบริหารงานบุคคล สำนักงานเขตพื้นที่การศึกษาประถมศึกษาอุตรดิตถ์ เขต 1 สำนักงานคณะกรรมการการศึกษาขั้นพื้นฐาน กระทรวงศึกษาธิการ เพื่อเลื่อนและแต่งตั้งให้ดำรงตำแหน่ง นักทรัพยากรบุคคลชำนาญการพิเศษ ตำแหน่งเลขที่ อ 20 กลุ่มบริหารงานบุคคล สำนักงาน เขตพื้นที่การศึกษาประถมศึกษาอุตรดิตถ์ เขต 1

(นางสาลี่ สุปินะ)

นักทรัพยากรบุคคลชำนาญการ

**สารบัญ**

**บทที่ หน้า**

คำนำ

สารบัญ

**บทที่ 1 บทนำ**

ความสำคัญและความเป็นมา 1 วัตถุประสงค์ 1 ขอบเขตของงาน 1

คำจำกัดความ 2

ประโยชน์ที่คาดว่าจะได้รับ 2

**บทที่ 2 กฎหมาย ระเบียบ แนวปฏิบัติ และเอกสารที่เกี่ยวข้อง**

พระราชบัญญัติระเบียบข้าราชการครูและบุคลากรทางการศึกษา พ.ศ. 2547 3 กฎ ก.ค.ศ.การเลื่อนเงินเดือนของข้าราชการครูและบุคลากรทางการศึกษา 3

แนวปฏิบัติในการพิจารณาเลื่อนเงินเดือนข้าราชการครูและบุคลากรทางการศึกษา 7

**บทที่ 3 ขั้นตอนการดำเนินงาน**

ขั้นตอนการดำเนินงาน 10

แผนภูมิแสดงขั้นตอนการเนินงาน 12

รูปแบบที่ใช้ 14

**บทที่ 4 ผลการดำเนินงาน**

เชิงปริมาณ 21

เชิงคุณภาพ 23

**บทที่ 5 สรุปผลการดำเนินงานและข้อเสนอแนะ**

สรุปผลการดำเนินงาน 24

ความยุ่งยากมนการดำเนินงาน/ปัญหา/อุปสรรค 24

ข้อเสนอแนะ 25

**ภาคผนวก**

**บทที่ 1**

**บทนำ**

**1. ความสำคัญและความเป็นมา**

ด้วยพระราชบัญญัติระเบียบข้าราชการครูและบุคลากรทางการศึกษา พ.ศ. 2547 มาตรา 24

ให้ผู้อำนวยการสำนักงานเขตพื้นที่การศึกษา เป็นผู้บริหารราชการในสำนักงานเขตพื้นที่การศึกษา และเป็นผู้บังคับบัญชาของข้าราชการครูและบุคลากรทางการศึกษาในเขตพื้นที่การศึกษา และมีอำนาจหน้าที่พิจารณาเสนอความดีความชอบของผู้บริหารสถานศึกษา ผู้บริหารการศึกษาในหน่วยงานการศึกษาในเขตพื้นที่การศึกษาและข้าราชการครูและบุคลากรทางการศึกษาในสำนักงานเขตพื้นที่การศึกษาและตามกฎ ก.ค.ศ.การเลื่อนเงินเดือนของข้าราชการครูและบุคลากรทางการศึกษา พ.ศ. 2561 ให้เปลี่ยนวิธีการเลื่อนเงินเดือนข้าราชการครู

และบุคลากรทางการศึกษา จากระบบขั้นเงินเดือนเป็นระบบร้อยละตามแบบข้าราชการพลเรือนสามัญตามหนังสือสำนักงาน ก.ค.ศ. ที่ ศธ 0206.7/ว 15 ลงวันที่ 27 กันยายน 2561 ประกอบกับ ก.ค.ศ.กำหนดหลักเกณฑ์และวิธีการประเมินผลการปฏิบัติงานของข้าราชการครูและบุคลากรทางการศึกษา ตามหนังสือสำนักงาน ก.ค.ศ. ที่ ศธ 0206.7/ว 20 ลงวันที่ 30 ตุลาคม 2561 เพื่อประกอบการพิจารณาเลื่อนเงินเดือน และคณะกรรมการขับเคลื่อนการปฏิรูปการศึกษาของกระทรวงศึกษาธิการในภูมิภาคมีมติเห็นชอบให้คณะกรรมการศึกษาธิการจังหวัดดำเนินการเกี่ยวกับการบริหารงานบุคคลสำหรับข้าราชการครูและบุคลากรทางศึกษา และการเลื่อนเงินเดือนให้พิจารณาผลการปฏิบัติงานที่เป็นประโยชน์ต่อผู้เรียน เป็นหลักตามแนวทางการจัดการศึกษาที่กำหนดไว้ในกฎหมายว่าด้วยการศึกษาแห่งชาติ หลักเกณฑ์และวิธีการเลื่อนเงินเดือนให้เป็นไปตามที่กำหนดในกฎ ก.ค.ศ.การเลื่อนเงินเดือนของข้าราชการครูและบุคลากรทางการศึกษา เมื่อได้ดำเนินการตามหลักเกณฑ์และวิธีการ ให้ผู้มีอำนาจตามมาตรา 53 เป็นผู้สั่งเลื่อนเงินเดือน

**2. วัตถุประสงค์**

1. เพื่อเป็นขวัญและกำลังใจในการปฏิบัติงานของข้าราชการครูและบุคลากรทางการศึกษา
2. เป็นสิ่งจูงใจให้ข้าราชการเกิดความกระตือรือร้นที่จะปฏิบัติหน้าที่ของตนอย่างมีประสิทธิภาพส่งผล

ถึงการพัฒนาคุณภาพการศึกษาให้มีประสิทธิภาพและประสิทธิผลยิ่งขึ้น

1. เพื่อให้ผู้ที่ไม่ตั้งใจปฏิบัติหน้าที่ราชการ หรือมีความประพฤติที่ไม่เหมาะสมได้เกิดความสำนึก โดย

ให้ได้รับการปฏิบัติที่แตกต่าง จากผู้ที่ปฏิบัติหน้าที่ราชการอย่างมีประสิทธิภาพและประสิทธิผล รักษาวินัย และปฏิบัติตนเหมาะสมกับการเป็นข้าราชการ

**3. ขอบเขตของงาน**

การดำเนินการเลื่อนเงินเดือนข้าราชการครูและบุคลากรทางการศึกษา ตามที่ ก.ค.ศ. และแนวปฏิบัติ

ที่สำนักงานคณะกรรมการการศึกษาขั้นพื้นฐานกำหนด

* **2 -**

**4. คำจำกัดความ**

การเลื่อนเงินเดือน หมายถึงการสั่งให้ข้าราชการครูและบุคลากรทางการศึกษาได้รับเงินเดือนในขั้นที่สูงขึ้น เพื่อตอบแทนความดีความชอบที่ผู้นั้นปฏิบัติงานในครึ่งปีที่แล้วมา การเลื่อนเงินเดือนจึงถือเป็นสิทธิของข้าราชการครูและบุคลากรทางการศึกษาทุกคนที่จะได้รับบำเหน็จความชอบประจำปีจากผลของการปฏิบัติงานโดยคำนึงถึงความดีความชอบ ความอุตสาหะ ความสามารถ ความประพฤติในการรักษาวินัยข้าราชการ และการปฏิบัติตนเหมาะสมกับการเป็นข้าราชการตามหลักเกณฑ์และวิธีการที่องค์กรกลางบริหารงานบุคคลกำหนด

การเลื่อนเงินเดือนของข้าราชการครูและบุคลากรทางการศึกษาให้เป็นไปตามหลักเกณฑ์และวิธีการวิธีการที่กำหนดไว้ในกฎ ก.ค.ศ. และให้นำผลการปฏิบัติงานของข้าราชการครูและบุคลากรทางการศึกษาที่ได้ดำเนินการตามหลักเกณฑ์และวิธีการ มาประกอบการพิจารณา โดยให้เลื่อนได้ไม่เกินวงเงินที่ส่วนราชการได้รับการจัดสรรให้ใช้ในการเลื่อน การเลื่อนเงินเดือนให้ข้าราชการครูและบุคลากรทางการศึกษาแต่ละคนในแต่ละครั้งให้เลื่อนได้ในอัตราไม่เกินร้อยละหกของฐานในการคำนวณ และให้ผู้บังคับบัญชาผู้มีอำนาจสั่งเลื่อนเงินเดือนประกาศอัตราร้อยละของฐานในการคำนวณที่ได้ใช้เป็นเกณฑ์ในการคำนวณเพื่อเลื่อนเงินเดือน โดยต้องประกาศให้ทราบเป็นการอย่างช้าที่สุดพร้อมกับการมีคำสั่งเลื่อนเงินเดือน

**5. ประโยชน์ที่คาดว่าจะได้รับ**

1. ข้าราชการครูและบุคลากรทางการศึกษา มีความรู้ความเข้าใจเกี่ยวกับกฎหมาย ระเบียบ หลักเกณฑ์ และแนวปฏิบัติในการเลื่อนเงินเดือนข้าราชการครูและบุคลากรทางการศึกษา และสามารถปฏิบัติตามปฏิทินการปฏิบัติงานของสำนักงานคณะกรรมการการศึกษาขั้นพื้นฐานได้อย่างถูกต้อง รวดเร็ว และมีประสิทธิภาพ

2. ข้าราชการครูและบุคลากรทางการศึกษา มีความรู้ ความเข้าใจในการพิจารณาเลื่อนเงินเดือน มีขวัญและกำลังใจในการปฏิบัติงาน ส่งผลถึงการพัฒนาคุณภาพการศึกษาให้มีประสิทธิภาพและประสิทธิผลยิ่งขึ้น

* **3 -**

**บทที่ 2**

**ความรู้ทางวิชาการและเอกสารที่เกี่ยวข้อง**

**1. พระราชบัญญัติระเบียบข้าราชการครูและบุคลากรทางการศึกษา พ.ศ. 2547 ได้ให้ความหมายของ**

**ข้าราชการครูและบุคลากรทางการศึกษา ไว้ดังนี้**

“ข้าราชการครูและบุคลากรทางการศึกษา” หมายความว่า บุคคลซึ่งได้รับการบรรจุและแต่งตั้งตามพระราชบัญญัตินี้ให้รับราชการโดยได้รับเงินเดือนจากเงินงบประมาณแผ่นดิน งบบุคลากรที่จ่ายในลักษณะเงินเดือนในกระทรวงศึกษาธิการ กระทรวงการท่องเที่ยวและกีฬา กระทรวงวัฒนธรรม หรือกระทรวงอื่นที่กำหนดในพระราชกฤษฎีกา

“ข้าราชการครู” หมายความว่า ผู้ที่ประกอบวิชาชีพซึ่งทำหน้าที่หลักทางด้านการเรียนการสอนและส่งเสริมการเรียนรู้ด้วยวิธีการต่างๆ ในสถานศึกษาของรัฐ

“บุคลากรทางการศึกษา” หมายความว่า ผู้บริหารสถานศึกษา ผู้บริหารการศึกษา รวมทั้งผู้สนับสนุนการศึกษาซึ่งเป็นผู้ทำหน้าที่ให้บริการ หรือปฏิบัติงานเกี่ยวเนื่องกับการจัดกระบวนการเรียนการสอน

การนิเทศ การบริหารการศึกษา และปฏิบัติงานอื่นในหน่วยงานการศึกษา

“เขตพื้นที่การศึกษา” หมายความว่า เขตพื้นที่การศึกษาตามประกาศกระทรวง

“หน่วยงานการศึกษา” หมายความว่า

1. สถานศึกษา
2. สำนักงานเขตพื้นที่การศึกษา
3. สำนักงานการศึกษานอกโรงเรียน
4. แหล่งการเรียนรู้ตามประกาศของสำนักงานเขตพื้นที่การศึกษา
5. หน่วยงานตามกฎหมายว่าด้วยระเบียบริหารราชการกระทรวงศึกษาธิการหรือตามประกาศ

กระทรวง หรือหน่วยงานที่คณะกรรมการข้าราชการครูและบุคลากรทางการศึกษากำหนด

“สถานศึกษา” หมายความว่า สถานพัฒนาเด็กปฐมวัย โรงเรียน ศูนย์การศึกษาพิเศษ ศูนย์การศึกษานอกระบบและตามอัธยาศัย ศูนย์การเรียน วิทยาลัย วิทยาลัยชุมชน สถาบัน หรือสถานศึกษาที่เรียกชื่ออย่างอื่นของรัฐที่มีอำนาจหน้าที่หรือมีวัตถุประสงค์ในการจัดการศึกษาตามกฎหมายว่าด้วยการศึกษาแห่งชาติและตามประกาศกระทรวง

“ส่วนราชการ” หมายความว่า หน่วยงานของรัฐที่มีฐานะเป็นกรมหรือเทียบเท่ากรม

**2. กฎ ก.ค.ศ.การเลื่อนเงินเดือนของข้าราชการครูและบุคลากรทางการศึกษา พ.ศ.2561**

ตาม กฎ ก.ค.ศ.การเลื่อนเงินเดือนของข้าราชการครูและบุคลากรทางการศึกษา พ.ศ.2561

ได้ให้ความหมายของการเลื่อนเงินเดือนข้าราชการครูและบุคลากรทางการศึกษาไว้ ดังนี้

“ปี” หมายความว่า ปีงบประมาณ

“ครึ่งปีแรก” หมายความว่า ระยะเวลาตั้งแต่งวันที่ 1 ตุลาคม ถึงวันที่ 31 มีนาคม

“ครึ่งปีหลัง” หมายความว่า ระยะเวลาตั้งแต่งวันที่ 1 เมษายน ถึงวันที่ 30 กันยายน

* **4 -**

“ครึ่งปีที่แล้วมา หมายความว่า ระยะเวลาครึ่งปีแรกหรือครึ่งปีหลังที่ผ่านมา แล้วแต่กรณีตั้งแต่วันที่ 1 ตุลาคม ถึงวันที่ 31 มีนาคม

“ผู้บังคับบัญชา” หมายความว่า หัวหน้าส่วนราชการ ศึกษาธิการจังหวัด ผู้อำนวยกาสำนักงานเขตพื้นที่การศึกษา ผู้อำนวยการสถานศึกษา หรือผู้บริหารหน่วยงานการศึกษาที่เรียกชื่ออย่างอื่น ตามที่ ก.ค.ศ.กำหนด

“ผู้มีอำนาจสั่งเลื่อนเงินเดือน” หมายความว่า ผู้มีอำนาจตามมาตรา 53

“คณะกรรมการ” หมายความว่า คณะกรรมการผู้ที่บังคับบัญชาแต่งตั้งขึ้นเพื่อพิจารณาผลการปฏิบัติงานและความประพฤติในการรักษาวินัย คุณธรรม จริยธรรม และจรรยาบรรณวิชาชีพ

“กศจ.” หมายความว่า คณะกรรมการศึกษาธิการจังหวัด และหมายความรวมถึง อ.ก.ค.ศ. ซึ่ง

ก.ค.ศ. ตั้งด้วย

“ค่ากลาง” หมายความว่า ผลรวมของเงินเดือนต่ำสุดกับเงินเดือนสูงสุดแต่ละอันดับที่ข้าราชการครูและบุคลากรทางการศึกษาได้รับตามที่ ก.ค.ศ. กำหนดหารด้วยสอง เพื่อให้ได้ตัวเลขที่จะนำไปใช้คิดฐานในการคำนวณ

“ฐานในการคำนวณ” หมายความว่า ตัวเลขที่จะนำไปใช้ในการคิดคำนวณเพื่อเลื่อนเงินเดือน

ของข้าราชการครูและบุคลากรทางการศึกษาแต่ละอันดับ โดยแบ่งออกเป็น

1. ฐานในการคำนวณระดับล่าง ได้แก่ ผลรวมของเงินเดือนต่ำสุดตามที่ ก.ค.ศ. กำหนดกับ

ค่ากลาง หารด้วยสอง

1. ฐานในการคำนวณระดับบน ได้แก่ ผลรวมของเงินเดือนสูงสุดตามที่ ก.ค.ศ. กำหนดกับ

ค่ากลาง หารด้วยสอง

“ช่วงเงินเดือน” หมายความว่า ช่วงของเงินเดือนระหว่างเงินเดือนขั้นต่ำถึงค่ากลางหรือระหว่างค่ากลางถึงเงินเดือนขั้นสูง แล้วแต่กรณี และช่วงเงินเดือนที่ ก.ค.ศ. ปรับให้สอดคล้องกับฐานในการคำนวณด้วย

การเลื่อนเงินเดือนข้าราชการครูและบุคลากรทางการศึกษาให้ผู้บังคับบัญชาแต่งตั้งคณะกรรมการไม่น้อยกว่าสามคน ทำหน้าที่พิจารณา รายงานผลการพิจารณา และเสนอความเห็นต่อผู้บังคับบัญชาตามลำดับ เพื่อประกอบการพิจารณาของผู้มีอำนาจสั่งเลื่อนเงินเดือนโดยความเห็นชอบของ กศจ.

การเลื่อนเงินเดือนข้าราชการครูและบุคลากรทางการศึกษา ให้เป็นไปตามหลักเกณฑ์และวิธีการที่กำหนดไว้ในกฎ ก.ค.ศ. และให้นำผลการประเมินผลการปฏิบัติงานที่ได้ดำเนินการตามหลักเกณฑ์และวิธีการที่ ก.ค.ศ. กำหนดตามมาตรา 72 มาประกอบการพิจารณา โดยให้เลื่อนได้ไม่เกินวงเงินที่ส่วนราชการได้รับการจัดสรรให้ใช้ในการเลื่อนเงินเดือน

การพิจารณาเลื่อนเงินเดือนข้าราชการครูและบุคลากรทางการศึกษา ให้พิจารณาโดยยึดหลักคุณธรรม ความเที่ยงธรรม เปิดเผย โปร่งใส และพิจารณาผลการปฏิบัติงานที่เป็นประโยชน์ต่อผู้เรียนเป็นหลักตามแนวทางการจัดการศึกษาที่กำหนดไว้ในกฎหมายว่าด้วยการศึกษาแห่งชาติ รวมทั้งให้พิจารณาถึงความประพฤติการรักษาวินัย คุณธรรม จริยธรรมและจรรยาบรรณวิชาชีพ ประกอบกับข้อมูลการลา พฤติกรรมการมาทำงาน และข้อความพิจารณาอื่นของผู้นั้น

* **5 -**

การเลื่อนเงินเดือนข้าราชการครูและบุคลากรทางการศึกษา

3.1 การเลื่อนเงินเดือนของข้าราชการครูและบุคลากรทางการศึกษา ใช้วิธีการหารเฉลี่ยเพื่อให้ข้าราชการครูและบุคลากรทางการศึกษาทุกคน ได้รับการเลื่อนเงินดือนในอัตราร้อยละที่เท่ากันจะกระทำมิได้

3.2 การเลื่อนเงินเดือนของข้าราชการครูและบุคลากรทางการศึกษาแต่ละคนในแต่ละครั้งให้เลื่อนในอัตราไม่เกินร้อยละหกของฐานในการคำนวณ

3.3 การคำนวณจำนวนเงินสำหรับการเลื่อนเงินเดือน ถ้ามีเศษไม่ถึงสิบบาทให้ปัดเป็นสิบบาท

3.4 การเลื่อนเงินเดือนของข้าราชการครูและบุคลากรทางการศึกษา โดยปกติให้เลื่อนปีละ สองครั้ง ดังนี้

(1) ครั้งที่ 1 เป็นการเลื่อนเงินเดือนสำหรับการปฏิบัติราชการในครึ่งปีแรก โดยให้เลื่อนในวันที่

1 เมษายนของปีที่ได้เลื่อน

(2) ครั้งที่ 2 เป็นการเลื่อนเงินเดือนสำหรับการปฏิบัติราชการในครึ่งปีหลัง โดยให้เลื่อนในวันที่

1 ตุลาคมของปีถัดไป

3.5 การเลื่อนเงินเดือนของข้าราชการครูและบุคลากรทางการศึกษาแต่ละคนในแต่ละครั้งให้เลื่อนได้ไม่เกินขั้นสูงของอันดับเงินเดือนที่ได้รับแต่งตั้ง

3.6 ผู้ที่ได้รับเงินเดือนสูงกว่าขั้นสูงของอันดับเงินเดือน ตาม กฎ ก.ค.ศ. ว่าด้วยการให้ข้าราชการครูและบุคลากรทางการศึกษา ได้รับเงินเดือนสูงกว่าหรือต่ำกว่าขั้นต่ำหรือสูงกว่าขั้นสูงของอันดับการเลื่อนเงินเดือนให้คำนวณจากฐานในการคำนวณของอันดับเงินเดือนของตำแหน่งและวิทยฐานะที่ดำรงอยู่

3.7 การเลื่อนเงินเดือนของข้าราชการครูและบุคลากรทางการศึกษาสำหรับตำแหน่งที่มี วิทยฐานะซึ่งไม่ผ่านการประเมินผลการปฏิบัติงาน ไม่มีสิทธิได้รับการพิจารณาเลื่อนเงินเดือน

3.8 การเลื่อนเงินเดือนของข้าราชการครูและบุคลากรทางการศึกษาผู้ใดได้รับเงินเดือนถึงขั้นสูง

ของอันดับเงินเดือนสำหรับตำแหน่งหรือวิทยฐานะที่ดำรงอยู่ หากผู้นั้นได้รับแต่งตั้งให้ดำรงตำแหน่งอื่นหรือวิทยฐานะที่สูงขึ้น และเงินเดือนที่ได้รับอยู่นั้นต่ำกว่าเงินเดือนขั้นสูงของอันดับเงินเดือนในตำแหน่งและวิทยฐานะใหม่ ให้ผู้มีอำนาจสั่งเลื่อนเงินเดือนให้ผู้นั้นเป็นกรณีพิเศษได้ โดยให้เลื่อนเงินเดือนตั้งแต่วันที่ได้รับแต่งตั้ง ให้ดำรงตำแหน่งหรือวิทยฐานะใหม่นั้น

3.9 ให้ผู้มีอำนาจสั่งเลื่อนเงินเดือนจัดให้มีการแจ้งผลการเลื่อนเงินเดือนแต่ละครั้งให้ข้าราชการครูและบุคลากรทางการศึกษาแต่ละคนทราบเป็นข้อมูลเฉพาะแต่ละบุคคล ประกอบด้วย อัตราร้อยละที่ได้รับการเลื่อนฐานในการคำนวณ จำนวนเงินที่ได้รับการเลื่อน และเงินเดือนที่พึงได้รับเมื่อได้รับการเลื่อนตามผลการเลื่อนเงินเดือนนั้น

3.10 ในกรณีที่ไม่สั่งเลื่อนเงินเดือนให้แก่ข้าราชการครูและบุคลากรทางการศึกษาผู้ใดให้แจ้งให้ผู้นั้นทราบพร้อมเหตุผลที่ไม่สั่งเลื่อนเงินเดือน

3.11 ข้าราชการครูและบุคลากรทางการศึกษาซึ่งจะได้รับการพิจารณาเลื่อนเงินเดือนในแต่ ละครั้งต้องอยู่ในหลักเกณฑ์ ดังต่อไปนี้

(1) ในครึ่งปีที่แล้วมามีผลการประเมินผลการปฏิบัติงานไม่ต่ำกว่าระดับพอใช้หรือร้อยละ

หกสิบ

* **6 -**

(2) ในครึ่งปีที่แล้วมาต้องไม่ถูกสั่งลงโทษทางวินัยที่หนักกว่าโทษภาคทัณฑ์ หรือไม่ถูกศาล

พิพากษาในคดีอาญาให้ลงโทษในความผิดที่เกี่ยวกับการปฏิบัติหน้าที่ราชการ หรือความผิดที่ทำให้เสื่อมเสียเกียรติศักดิ์ต่อตำแหน่งหน้าที่ราชการของตน ซึ่งมิใช่ความผิดที่ได้กระทำโดยประมาท หรือความผิดลหุโทษ

(3) ในครึ่งปีที่แล้วมาต้องไม่ถูกสั่งพักราชการเกินกว่าสองเดือน

(4) ในครึ่งปีที่แล้วมาต้องไม่ขาดราชการโดยไม่มีเหตุผลอันสมควร

(5) ในครึ่งปีที่แล้วมาต้องได้รับการบรรจุเข้ารับราชการเป็นเวลาไม่น้อยกว่าสี่เดือน หรือได้ปฏิบัติราชการมาแล้วเป็นเวลาไม่น้อยกว่าสี่เดือนก่อนถึงแก่ความตาย

(6) ในครึ่งปีที่แล้วมาสำหรับผู้ได้รับอนุญาตให้ไปศึกษา ฝึกอบรม ดูงาน หรือปฏิบัติ การวิจัยในประเทศหรือต่างประเทศ ต้องมีเวลาปฏิบัติราชการไม่น้อยกว่าสี่เดือน

(7) ในครึ่งปีที่แล้วมา สำหรับผู้ได้รับอนุญาตให้ลาติดตามคู่สมรสไปปฏิบัติราชการหรือปฏิบัติงานในต่างประเทศ ต้องมีเวลาปฏิบัติราชการไม่น้อยกว่าสี่เดือน

(8) ในครึ่งปีที่แล้วมาต้องไม่ลา หรือมาทำงานสายเกินจำนวนครั้งที่หัวหน้าส่วนราชการหรือผู้ซึ่งได้รับมอบหมายกำหนดเป็นหนังสือไว้ก่อนแล้ว โดยคำนึงถึงลักษณะงานและสภาพท้องที่อันเป็นที่ตั้งของแต่ละส่วนราชการหรือหน่วยงาน

(9) ในครึ่งปีที่แล้วมาต้องมีเวลาปฏิบัติราชการโดยมีวันลาไม่เกินยี่สิบสามวัน แต่ไม่รวมถึง

1. ลาอุปสมบท หรือลาไปประกอบพิธีฮัจย์ ณ เมืองเมกกะ ประเทศซาอุดิอาระเบีย

เฉพาะวันลาที่มีสิทธิได้รับเงินเดือนระหว่างลาตามกฎหมายว่าด้วยการจ่ายเงินเดือน

1. ลาคลอดบุตรไม่เกินเก้าสิบวัน
2. ลาป่วยซึ่งจำเป็นต้องรักษาตัวเป็นเวลานานไม่ว่าคราวเดียวกันหรือหลายคราวรวมกันไม่เกินหกสิบวันทำการ
3. ลาป่วยเพราะประสบอันตรายในขณะปฏิบัติราชการตามหน้าที่หรือในขณะเดินทางไปหรือกลับจากการปฏิบัติราชการตามหน้าที่
4. ลาพักผ่อน
5. ลาเข้ารับการตรวจเลือกหรือเข้ารับการเตรียพล
6. ลาไปปฏิบัติงานในองค์การระหว่างประเทศ
7. ลาไปช่วยเหลือภริยาที่คลอดบุตร เฉพาะวันลาที่มีสิทธิได้รับเงินเดือนระหว่างลาตามกฎหมาย
8. ลาไปฟื้นฟูสมรรถภาพด้านอาชีพ

การนับจำนวนวันลาไม่เกินยี่สิบสามวันสำหรับวันลากิจส่วนตัวและวันลาป่วย ที่ไม่ใช่

วันลาป่วย ตาม (9) (ง) ให้นับเฉพาะวันทำการ

3.12 ในครึ่งปีที่แล้วมา ถ้าข้าราชการครูและบุคลากรทางการศึกษาผู้ใดอยู่ในเกณฑ์ที่จะได้เลื่อนเงินเดือน แต่ผู้นั้นจะต้องพ้นจากราชการไปเพราะเหตุเกษียณอายุตามกฎหมายว่าด้วยบำเหน็จบำนาญข้าราชการ ให้ผู้มีอำนาจสั่งเลื่อนเงินเดือนให้ผู้นั้นเพื่อประโยชน์ในการคำนวณบำเหน็จบำนาญในวันที่ 30 กันยายนของปีที่จะพ้นจากราชการ

* **7 -**

3.13 ในครึ่งปีที่แล้วมา ถ้าข้าราชการครูและบุคลากรทางการศึกษาผู้ใดอยู่ในเกณฑ์ที่จะได้เลื่อนเงินเดือน แต่ผู้นั้นถึงแก่ความตายก่อนหรือในวันที่ 1 เมษายน หรือ 1 ตุลาคม ให้ผู้มีอำนาจสั่งเลื่อนเงินเดือนสั่งเลื่อนเงินเดือนให้ผู้นั้นเพื่อประโยชน์ในการคำนวณบำเหน็จบำนาญโดยให้มีผลในวันที่ผู้นั้นถึงแก่ ความตาย

3.14 ข้าราชการครูและบุคลากรทางการศึกษาผู้ใดไม่อยู่ในหลักเกณฑ์ที่จะเลื่อนเงินเดือนได้

เนื่องจากขาดคุณสมบัติเกี่ยวกับระยะเวลาปฏิบัติราชการ การลา หรือการมาทำงานสาย แต่ผู้มีอำนาจสั่งเลื่อนเงินเดือนพิจารณาเห็นสมควรเลื่อนเงินเดือนได้โดยมีเหตุผลเป็นกรณีพิเศษ ให้ผู้มีอำนาจสั่งเลื่อนเงินเดือนเสนอ

กศจ. เพื่อพิจารณาให้ความเห็นชอบสั่งเลื่อนเงินเดือนเป็นการเฉพาะรายได้ในอัตราไม่เกินร้อยละสองของฐาน

ในการคำนวณของข้าราชการครูและบุคลากรทางการศึกษาผู้นั้น เป็นการเฉพาะราย

**3. แนวปฏิบัติในการพิจารณาเลื่อนเงินเดือนข้าราชการครูและบุคลากรทางการศึกษา สังกัดสำนักงานคณะกรรมการการศึกษาขั้นพื้นฐาน พ.ศ. 2562**

ตามประกาศสำนักงานคณะกรรมการการศึกษาขั้นพื้นฐาน เรื่อง แนวปฏิบัติในการเลื่อนเงินเดือนข้าราชการครูและบุคลากรทางการศึกษา สังกัดสำนักงานคณะกรรมการการศึกษาขั้นพื้นฐาน พ.ศ. 2562 ได้กำหนดแนวปฏิบัติในการพิจารณาเลื่อนเงินเดือนข้าราชการครูและบุคลากรทางการศึกษา ให้ใช้ตั้งแต่การเลื่อนเงินเดือนข้าราชการ ครั้งที่ 1 (1 เมษายน 2562) เป็นต้นไป

ผู้บังคับบัญชา หมายถึง เลขาธิการ กพฐ., ผู้อำนวยการสำนักงานเขตพื้นที่การศึกษา, ผู้อำนวยการสถานศึกษา หรือ ผู้บริหารหน่วยงานการศึกษาที่เรียกชื่ออย่างอื่น ตามที่ ก.ค.ศ.กำหนด

สพฐ. หมายถึง สำนักงานคณะกรรมการการศึกษาขั้นพื้นฐาน

สพท. หมายถึง สำนักงานเขตพื้นที่การศึกษาและสำนักงานบริหารงานการศึกษาพิเศษ

ผู้มีอำนาจสั่งเลื่อนเงินเดือน หมายถึง ผู้มีอำนาจตามมาตรา 53

กศจ. หมายถึง คณะกรรมการศึกษาธิการจังหวัด และหมายความรวมถึง อ.ก.ค.ศ. ซึ่ง ก.ค.ศ. ตั้งด้วย

เขตพื้นที่การศึกษา หมายถึง สำนักงานเขตพื้นที่การศึกษา

สถานศึกษา สศศ. หมายถึง หน่วยงานการศึกษาหรือสถานศึกษาในสังกัดสำนักงานบริหารงานการศึกษาพิเศษ

ข้าราชการ หมายถึง ข้าราชการครูและบุคลากรทางการศึกษาที่รับเงินเดือนจากเงินงบประมาณของ สพฐ. (ยกเว้นบุคลากรทางการศึกษาอื่นตามมาตรา 38 ค.(2))

มีตัวอยู่จริง หมายถึง จำนวนข้าราชการที่ปฏิบัติหน้าที่ราชการอยู่จริงในหน่วยงานปัจจุบัน ณ วันที่ 1 มีนาคม หรือ วันที่ 1 กันยายน แล้วแต่กรณี

การพิจารณาเลื่อนเงินเดือนข้าราชการครูและบุคลากรทางการศึกษา ให้ถือปฏิบัติตาม กฎ ก.ค.ศ.การเลื่อนเงินเดือนข้าราชการครูและบุคลากรทางการศึกษา พ.ศ. 2561 และระเบียบกระทรวงการคลังว่าด้วยการเบิกจ่ายค่าตอบแทนพิเศษของข้าราชการและลูกจ้างประจำผู้ได้รับเงินเดือนหรือค่าจ้างถึงขั้นสูงหรือใกล้ถึงขั้นสูงของอันดับหรือตำแหน่ง พ.ศ. 2550 และที่แก้ไขเพิ่มเติม ดังนี้

* **8 -**

1. การกำหนดจำนวนครั้งการลาและการมาทำงานสายให้ถือปฏิบัติตามหนังสือสำนักงานคณะกรรมการการคณะกรรมการการศึกษาขั้นพื้นฐาน ที่ ศธ 04009/ว 8067 ลงวันที่ 28 ธันวาคม 2561 ดังนี้

* 1. การลาบ่อยครั้ง

1) ลาเกิน 6 ครั้ง สำหรับข้าราชการที่ปฏิบัติราชการในสถานศึกษา

2) ลาเกิน 8 ครั้ง สำหรับข้าราชการที่ปฏิบัติราชการในสำนักงาน

* 1. การมาทำงานสายเนือง ๆ

1) มาทำงานสายเกิน 8 ครั้ง สำหรับข้าราชการที่ปฏิบัติราชการในสถานศึกษา

2) มาทำงานสายเกิน 9 ครั้ง สำหรับข้าราชการที่ปฏิบัติราชการในสำนักงาน

2. การประเมินประสิทธิภาพและประสิทธิผลการปฏิบัติงานของข้าราชการทุกกลุ่มอันดับให้ใช้แบบประเมินผลการปฏิบัติงานของข้าราชการครูและบุคลากรทางการศึกษาตามที่ ก.ค.ศ.กำหนด เพื่อประกอบ

การพิจารณาเลื่อนเงินเดือน ดังนี้

ผลการประเมินดีเด่น ระดับคะแนนประเมินร้อยละ 90.00 ขึ้นไป

ผลการประเมินดีมาก ระดับคะแนนประเมินร้อยละ 80.00 – 89.99

ผลการประเมินดี ระดับคะแนนประเมินร้อยละ 70.00 – 79.99

ผลการประเมินพอใช้ ระดับคะแนนประเมินร้อยละ 60.00 – 69.99

ผลการประเมินปรับปรุง ระดับคะแนนประเมินร้อยละ 59.99 ลงมา(ไม่ได้เลื่อนเงินเดือน)

3. การแบ่งกลุ่มและการบริหารวงเงินเพื่อใช้เลื่อนเงินเดือน

1. การแบ่งกลุ่มเพื่อบริหารวงเงิน ให้แบ่งออกเป็น 2 กลุ่ม ดังนี้

กลุ่มที่ 1 ข้าราชการที่รับเงินเดือน อันดับครูผู้ช่วย, คศ.1, คศ.2 และ คศ.3

กลุ่มที่ 2 ข้าราชการที่รับเงินเดือน อันดับ คศ.4 และ คศ.5

2. การบริหารวงเงินเพื่อใช้เลื่อนเงินเดือน กลุ่มที่ 1 และ กลุ่มที่ 2 ให้แยกวงเงินการเลื่อนเงินเดือนออกเป็น 2 กลุ่ม ดังนี้

กลุ่มที่ 1 รองผู้อำนวยการสถานศึกษาและข้าราชการสายงานการสอน

กลุ่มที่ 2 รอง ผอ.สพท. เจ้าหน้าที่บริหารการศึกษาขั้นพื้นฐาน ศึกษานิเทศก์ และ

ผู้อำนวยการสถานศึกษา

ทั้งนี้ ให้เลื่อนเงินเดือนข้าราชการครูและบุคลากรทางการศึกษา ภายในวงเงินของแต่ละ

ตำแหน่งก่อน หากวงเงินเลื่อนเงินเดือนของตำแหน่งใดมีเหลือจึงสามารถเกลี่ยไปให้ตำแหน่งอื่นได้

4. การนับจำนวนข้าราชการและอัตราเงินเดือนรวมของข้าราชการ เพื่อคำนวณวงเงิน 3% ที่ใช้

ในการเลื่อนเงินเดือนให้นับจากจำนวนข้าราชการที่มีตัวอยู่จริง ณ วันที่ 1 มีนาคม หรือ วันที่ 1 กันยายน แล้วแต่กรณี

* **9 -**

5. การแต่งตั้งคณะกรรมการบริหารวงเงินการเลื่อนเงินเดือนข้าราชการ ระดับเขตพื้นที่การศึกษา ให้แต่งตั้งคณะกรรมการครบทุกองค์ประกอบ ดังนี้

1. ผู้อำนวยการสำนักงานแขตพื้นที่การศึกษา ประธานกรรมการ
2. รองผู้อำนวยการสำนักงานเขตพื้นที่การศึกษา รองประธานกรรมการ

ที่รับผิดชอบงานด้านการบริหารงานบุคคล

1. ผู้อำนวยการกลุ่มนิเทศ ติดตาม และประเมินผลการจัดการศึกษา กรรมการ
2. ผู้บริหารสถานศึกษา จำนวน 4 คน กรรมการ
3. ข้าราชการสายงานการสอน จำนวน 4 คน กรรมการ
4. ผู้อำนวยการกลุ่มบริหารงานบุคคล กรรมการและเลขานุการ
5. เจ้าหน้าที่งานเลื่อนเงินเดือน ผู้ช่วยเลขานุการ

ให้คณะกรรมการ มีหน้าที่บริหารวงเงินในการเลื่อนเงินเดือนข้าราชการใน สพท. ที่ได้รับจัดสรร

จาก สพฐ. และวงเงินที่เหลือจากคณะกรรมการพิจารณาเลื่อนเงินเดือน โดยความเห็นชอบของ กศจ. ให้เป็นให้เป็นไปตาม กฎ ก.ค.ศ.การเลื่อนเงินเดือนของข้าราชการครูและบุคลากรทางการศึกษา พ.ศ. 2561

6. การแต่งตั้งคณะกรรมการพิจารณาเลื่อนเงินเดือนข้าราชการ ระดับสำนักงานเขตพื้นที่การศึกษา ให้แต่งตั้งคณะกรรมการไม่น้อยกว่า 3 คน ประกอบด้วย

1. ข้าราชการที่ปฏิบัติงานใน สพท.
2. ผู้อำนวยการสถานศึกษา/รองผู้อำนวยการสถานศึกษา
3. ข้าราชการสายงานการสอน

ให้คณะกรรมการทำหน้าที่พิจารณา รายงานผลการพิจารณา และเสนอความเห็นต่อผู้บังคับบัญชาตามลำดับ เพื่อประกอบการพิจารณาของผู้มีอำนาจสั่งเลื่อนเงินเดือนโดยความเห็นชอบของ กศจ.

7. การแต่งตั้งคณะกรรมการ ระดับสถานศึกษา ให้ผู้อำนวยการสถานศึกษาพิจารณาแต่งตั้ง

คณะกรรมการไม่น้อยกว่า 3 คน หากในสถานศึกษามีข้าราชการครูและบุคลากรทางการศึกษาไม่ครบ 3 คน

ให้ผู้อำนวยการสถานศึกษาทำหนังสือขอรายชื่อข้าราชการครูและบุคลากรทางการศึกษาจากสถานศึกษาใกล้เคียงเพื่อแต่งตั้งคณะกรรมการให้ครบตามจำนวน

ให้คณะกรรมการทำหน้าที่พิจารณา รายงานผลการพิจารณา และเสนอความเห็นต่อผู้บังคับบัญชาตามลำดับ เพื่อประกอบการพิจารณาของผู้มีอำนาจสั่งเลื่อนเงินเดือนโดยความเห็นชอบของ กศจ.

8. การพิจารณาเลื่อนเงินเดือนแต่ละครั้ง ให้นำผลการประเมินผลการปฏิบัติงานและวงเงินที่ได้รับจัดสรรมาประกอบการพิจารณาและกำหนดร้อยละโดยใช้ฐานในการคำนวณและช่วงเงินเดือนสำหรับการเลื่อนในแต่ละกลุ่มและอันดับเงินเดือนตามตารางฐานในการคำนวณที่ ก.ค.ศ.กำหนด โดยมีเงื่อนไข ดังนี้

1) การเลื่อนเงินเดือนของข้าราชการครูและบุคลากรทางการศึกษาแต่ละคนในแต่ละครั้งให้เลื่อนได้ไม่เกินขั้นสูงของอันดับเงินเดือนที่ได้รับแต่งตั้ง

2) มิให้นำวงเงินมาหารเฉลี่ยเพื่อให้ทุกคนได้เลื่อนเงินเดือนในอัตราร้อยละที่เท่ากัน

3) การเลื่อนเงินเดือนแต่ละคนในแต่ละครั้ง เลื่อนเงินเดือนได้ไม่เกินร้อยละ 6 ของฐาน

ในการคำนวณ

1. เฉพาะจำนวนเงินที่ได้รับการเลื่อนเงินเดือนถ้ามีเศษไม่ถึงสิบบาทให้ปัดเป็นสิบบาท

* **10 -**

**บทที่ 3**

**1. ขั้นตอนการดำเนินงาน**

**1. ศึกษาสภาพและความต้องการ**

1.1 ศึกษาเอกสาร ระเบียบ กฎหมาย และหลักเกณฑ์สำนักงานคณะกรรมการการศึกษาขั้นพื้นฐานกฎ ก.ค.ศ.การเลื่อนเงินเดือนของข้าราชการครูและบุคลากรทางการศึกษา พ.ศ. 2561 ระเบียบและแนวปฏิบัติต่าง ๆ ให้เข้าใจชัดเจนและถูกต้อง

1.2 ศึกษาแบบฟอร์มต่าง ๆ เพื่อประกอบการปฏิบัติงาน

1.3 รวบรวมข้อมูลจำนวนข้าราชการครูและบุคลากรทางการศึกษา โดยแยกตำแหน่ง อันดับและอัตราเงินเดือนรวมทั้งหมด ณ วันที่ 1 มีนาคม หรือ 1 กันยายน เพื่อประกอบการจัดสรรวงเงินการเลื่อนเงินเดือน

**2. ขั้นวางแผน**

2.1 จัดเตรียมข้อมูลต่าง ๆที่ต้องนำมาใช้ประกอบการพิจารณาเลื่อนเงินเดือน ให้ครบถ้วน ถูกต้อง และเป็นปัจจุบัน ประกอบด้วย

- บัญชีถือจ่ายประจำปี

- คำสั่งเลื่อนเงินเดือนครั้งสุดท้าย

- จำนวนข้าราชการที่ปฏิบัติงานอยู่จริง ณ วันที่ 1 มีนาคม หรือ 1 กันยายน

- ผลการพิจารณาเลื่อนเงินเดือนย้อนหลัง 5 ปี

- ข้อมูลวันลา

- ข้อมูลข้าราชบรรจุใหม่

- ข้อมูลข้าราชการลาศึกษาต่อ

- ข้อมูลข้าราชการอยู่ระหว่างดำเนินการทางวินัย และ ถูกลงโทษทางวินัย

- ข้อมูลข้าราชการที่ส่งคำขอกำหนดตำแหน่งให้สูงขึ้น

- ข้อมูลข้าราชการที่จะเกษียณอายุราชการ

- ข้อมูลข้าราชการตาย ลาออก ระหว่างปี

- ข้อมูลข้าราชการที่เงินเดือนถึงขั้นสูงของอันดับ

- ข้อมูลข้าราชการไปช่วยราชการต่างสำนักงานเขตพื้นที่การศึกษา

- ข้อมูลข้าราชการมาช่วยจากต่างสำนักงานเขตพื้นที่การศึกษา

- ข้อมูลข้าราชการที่ช่วยราชการภายในสำนักงานเขตพื้นที่การศึกษา

2.2 ประชุมชี้แจงผู้อำนวยการสถานศึกษา และคณะกรรมการที่เกี่ยวข้อง แจ้งวิธีการดำเนินงานตามรูปแบบที่ถูกต้อง เพื่อให้การดำเนินการเป็นไปตามกำหนดเวลา ตามระเบียบและหลักเกณฑ์

2.3 จัดทำแบบฟอร์มต่างๆ เพื่อใช้ในการปฏิบัติงานและกำหนดปฏิทินการปฏิบัติงาน

2.4 ตรวจสอบจำนวนข้าราชการครูและบุคลากรทางการศึกษา และอัตราเงินเดือนรวมของ

แต่ละโรงเรียน

2.5 แจ้งข้อมูลจำนวนข้าราชการครูและบุคลากรทางการศึกษา วงเงินจัดสรรที่ถูกต้อง ให้แต่ละโรงเรียนรับทราบ เพื่อดำเนินการต่อไป

* **11 -**

**3. การดำเนินงาน**

3.1.จัดเตรียมข้อมูลผู้ครองอัตรา อัตราเงินเดือน ระดับ/อันดับ สังกัดโรงเรียนข้อมูลการลา พฤติกรรมการมาทำงานความประพฤติในการรักษาวินัย คุณธรรม จริยธรรม จรรยาบรรณ วิชาชีพ และข้อควรพิจารณาอื่นของข้าราชการครูและบุคลากรทางการศึกษาและเอกสารการเลื่อนเงินเดือนข้าราชการครูและบุคลากรทางการศึกษา

3.2 แจ้งสถานศึกษาสำรวจจำนวนข้าราชการครูและบุคลากรทางการศึกษา ที่ปฏิบัติงานจริง ณ วันที่ 1 มีนาคม หรือ 1 กันยายน ให้ถูกต้องและเป็นปัจจุบัน

3.3 จัดทำบัญชีแสดงจำนวนข้าราชการครูและบุคลากรทางการศึกษา ที่ปฏิบัติงานจริง ณ วันที่ 1 มีนาคม หรือ 1 กันยายน รายงานสำนักงานคณะกรรมการการศึกษาขั้นพื้นฐาน ตามแบบฟอร์มที่กำหนด

3.4 สำรวจข้าราชการครูและบุคลากรทางการศึกษาที่ช่วยปฏิบัติราชการ ให้สำนักงานเขตพื้นที่การศึกษาที่เกี่ยวข้อง เพื่อให้ทราบข้อมูลเกี่ยวกับตำแหน่ง ระดับ และอัตราเงินเดือนปัจจุบัน

3.5 จัดส่งข้อมูลผู้ดำรงตำแหน่ง ผู้อำนวยการสำนักงานเขตพื้นที่การศึกษาไปให้สำนักงานคณะกรรมการการศึกษาขั้นพื้นฐาน

3.6 แจ้งสถานศึกษากำหนดข้อตกลงเกี่ยวกับการปฏิบัติงานตามองค์ประกอบที่กำหนดในหลักเกณฑ์และวิธีการประเมินฯ ระหว่าง ผู้อำนวยการสถานศึกษาและข้าราชการครูในสังกัด

3.7 สำนักงานเขตพื้นที่การศึกษาเสนอขอความเห็นชอบจำนวนข้อมูลข้าราชการครูและบุคลากรทางการศึกษา ที่ปฏิบัติงานจริง ณ วันที่ 1 มีนาคม หรือ 1 กันยายน และแต่งตั้งคณะกรรมการบริหารวงเงินการเลื่อนเงินเดือนข้าราชการครูและบุคลากรศึกษาต่อคณะกรรมการศึกษาธิการจังหวัดอุตรดิตถ์

3.8 แต่งตั้งคณะกรรมการบริหารวงเงินการเลื่อนเงินเดือนข้าราชการครูและบุคลากรศึกษา ระดับสำนักงานเขตพื้นที่การศึกษา และเชิญคณะกรรมการประชุมฯ เพื่อจัดสรรวงเงินการเลื่อนเงินเดือน

3.9 แจ้งจัดสรรวงเงินการเลื่อนเงินเดือนฯ ให้สถานศึกษาเพื่อดำเนินการพิจารณาเลื่อนเงินเดือนข้าราชการครูในสังกัด ตามวงเงินที่ได้รับจัดสรร และรายงานสำนักงานเขตพื้นที่การศึกษา ตามแบบฟอร์มที่สำนักงานเขตพื้นที่การศึกษากำหนด

3.10 แต่งตั้งคณะกรรมการพิจารณาการเลื่อนเงินเดือนข้าราชการครูและบุคลากรทางการศึกษา ระดับสำนักงานเขตพื้นที่การศึกษา และเชิญคณะกรรมการประชุมฯ

3.11 นำผลการพิจารณาการเลื่อนเงินเดือนข้าราชการครูและบุคลากรทางการศึกษาเสนอ

คณะกรรมการศึกษาธิการจังหวัดอุตรดิตถ์ พิจารณาให้ความเห็นชอบการเลื่อนเงินเดือนข้าราชการครูและ

บุคลากรทางการศึกษา

3.12 ผู้มีอำนาจตามมาตรา 53 ออกคำสั่งเลื่อนเงินเดือนข้าราชการครูและบุคลากรทางการศึกษา

3.13 ผู้บังคับบัญชาประกาศรายชื่อข้าราชการครูและบุคลากรทางการศึกษาผู้มีผล การปฏิบัติงานอยู่ในระดับดีเด่นและดีมาก ในที่เปิดเผยให้ทราบโดยทั่วกัน เพื่อเป็นการยกย่องชมเชยและสร้างแรงจูงใจในการพัฒนาผลการปฏิบัติงานในรอบการประเมินต่อไปให้ดียิ่งขึ้น

3.14 สำนักงานเขตพื้นที่การศึกษาแจ้งผลการพิจารณาการเลื่อนเงินเดือนข้าราชการครูและ

บุคลากรทางการศึกษา ให้สถานศึกษา

* **12 -**

3.15 ผู้บังคับบัญชาแจ้งผลการเลื่อนเงินเดือนแต่ละครั้งให้ข้าราชการครูและบุคลากรทางการศึกษา แต่ละคนทราบเป็นข้อมูลเฉพาะแต่ละบุคคล โดยการแจ้งผลการเลื่อนเงินเดือนประกอบด้วย อัตราร้อยละที่ได้รับการเลื่อน ฐานในการคำนวณ จำนวนเงินที่ได้รับการเลื่อน และเงินเดือนที่พึงได้รับการเลื่อนตามผลการเลื่อนเงินเดือน ในกรณีที่ไม่สั่งเลื่อนเงินเดือนให้แก่ข้าราชการครูและบุคลากรทางการศึกษาผู้ใด ให้แจ้งผู้นั้นทราบ พร้อมเหตุผลที่ไม่สั่งเลื่อนเงินเดือน

3.16 รายงานผลการพิจารณาการเลื่อนเงินเดือนข้าราชการครูและบุคลากรทางการศึกษาที่ช่วยปฏิบัติราขการ ให้สำนักงานเขตพื้นที่การศึกษาต้นสังกัดทราบ เพื่อดำเนินการออกคำสั่งเลื่อนเงินเดือนฯ

3.17 รายงานการเลื่อนเงินเดือนข้าราชการครูและบุคลากรทางการศึกษา ให้สำนักงานคณะกรรมการการศึกษาขั้นพื้นฐาน ทราบ

**2. แผนภูมิแสดงขั้นตอนการดำเนินงาน**

|  |
| --- |
| ศึกษาระเบียบ กฎหมาย หลักเกณฑ์/แนวปฏิบัติที่เกี่ยวข้อง |

**⇩**

|  |
| --- |
| กำหนดปฏิทินการปฏิบัติงานดำเนินการเลื่อนเงินเดือนข้าราชการครูและบุคลากรทางการศึกษา ตามแนวปฏิบัติของ สพฐ. |

**⇩**

|  |
| --- |
| นับตัวข้าราชการที่ปฏิบัติจริงในสถานศึกษา/สพท.  ณ วันที่ 1 มีนาคม / 1 ตุลาคม |

**⇩**

|  |
| --- |
| สพท. เสนอคณะกรรมการบริหารวงเงินให้ความเห็นชอบ  การจัดสรรวงเงินการเลื่อนเงินเดือนให้สถานศึกษา |

**⇩**

|  |
| --- |
| ผู้บริหารสถานศึกษา/สพท.ดำเนินการประเมินผลการปฏิบัติงานของ  ข้าราชการครูและบุคลากรทางการศึกษา ตามหลักเกณฑ์และวิธีการฯ |

**⇩**

|  |
| --- |
| สพท.ตรวจสอบการใช้เงินเลื่อนตามวงเงินที่ได้รับจัดสรร  ให้ถูกต้องตามหลักเกณฑ์ และแนวปฏิบัติฯ |

**⇩**

* **13 -**

|  |
| --- |
| สพท. นำผลการพิจารณาเสนอคณะกรรมการพิจารณา  การเลื่อนเงินเดือนข้าราชการครูและบุคลากรทางการศึกษา  ระดับสำนักงานเขตพื้นที่การศึกษา ให้ความเห็นชอบ |

**⇩**

|  |
| --- |
| สพท. นำผลการพิจารณาเสนอ อกศจ./กศจ.  ให้ความเห็นชอบ |

**⇩**

|  |
| --- |
| ผู้มีอำนาจตามมาตรา 53 ลงนามคำสั่งเลื่อนเงินเดือน |

**⇩**

|  |
| --- |
| สพท.ส่งคำสั่งเลื่อนเงินเดือนข้าราชการครูและบุคลากร  ทางการศึกษาให้หน่วยงานที่เกี่ยวข้อง |

**⇩**

|  |
| --- |
| ผู้บังคับบัญชาแจ้งผลการเลื่อนเงินเดือน ให้ข้าราชการครูและบุคลากรทางการศึกษาเป็นรายบุคคล |

**⇩**

|  |
| --- |
| สพท. แจ้งผลการพิจารณากรณีครูมาช่วยราชการ ให้ สพท.  ที่เกี่ยวข้องทราบ เพื่อดำเนินการออกคำสั่งเลื่อนเงินเดือน  ข้าราชการครูและบุคลากรทางการศึกษา |

|  |
| --- |
| สรุปเอกสารตามแบบรายงาน สพฐ. |

**⇩**

* **21 -**

**บทที่ 4**

**ผลการดำเนินงาน**

**เชิงปริมาณ**

**สำนักงานเขตพื้นที่การศึกษาประถมศึกษาอุตรดิตถ์ เขต 1 ได้ดำเนินการเลื่อนเงินเดือนข้าราชการครูและบุคลากรทางการศึกษา ดังนี้**

**ปีงบประมาณ 2562**

สรุปผลการเลื่อนเงินเดือนข้าราชการครูและบุคลากรทางการศึกษา ที่มีตัวอยู่จริง ณ วันที่ 1 มีนาคม 2562 ดังนี้

|  |  |  |  |  |  |
| --- | --- | --- | --- | --- | --- |
| จำนวนข้าราชการครูฯ  ณ วันที่ 1 มีนาคม 2562 | จำนวน  (คน) | เงินเดือนรวม  (บาท) | วงเงินร้อยละ 3 %  (บาท) | รวมใช้เงินเลื่อน  (บาท) | คงเหลือ  (บาท) |
| กลุ่มที่ 1 ข้าราชการที่รับเงินเดือนอันดับ  ครูผู้ช่วย, คศ.1, คศ.2 และ คศ.3   * 1. รอง ผอ.สถานศึกษาและ   สายงานการสอน  1.2 ผอ.สถานศึกษา (รวมครู  รักษาการในตำแหน่ง 18 คน)  1.3 รอง ผอ.สพท.  1.4 ศึกษานิเทศก์ | 976  126  3  13 | 35,521,940.00  6,017,740.00  153,750.00  592,680.00 | 1,065,658.20  180,532.20  4,612.50  17,780.40 | 1,065,633.55  180,447.73  4,980.00  17,504.45 | 24.65  84.47  367.50  275.95 |
| กลุ่มที่ 2 ข้าราชการที่รับเงินเดือนอันดับ  คศ.4 และ คศ.5   * 1. สายงานการสอน   2. ผอ.สถานศึกษา | 1  1 | 67,730.00  70,150.00 | 2,031.90  2,104.50 | 2,040.00  2,090.00 | -8.10  14.50 |
| รวมทั้งสิ้น | 1,120 | 42,423,990.00 | 1,272,719.70 | 1,272,695.73 | 23.97 |

สรุปผลการเลื่อนเงินเดือนข้าราชการครูและบุคลากรทางการศึกษา ที่มีตัวอยู่จริง ณ วันที่ 1 กันยายน 2562 ดังนี้

|  |  |  |  |  |  |
| --- | --- | --- | --- | --- | --- |
| จำนวนข้าราชการครูฯ  ณ วันที่ 1 กันยายน 2562 | จำนวน  (คน) | เงินเดือนรวม  (บาท) | วงเงินร้อยละ 3 %  (บาท) | รวมใช้เงินเลื่อน  (บาท) | คงเหลือ  (บาท) |
| กลุ่มที่ 1 ข้าราชการที่รับเงินเดือนอันดับ  ครูผู้ช่วย, คศ.1, คศ.2 และ คศ.3   * 1. รอง ผอ.สถานศึกษาและ   สายงานการสอน  1.2 ผอ.สถานศึกษา (รวมครู  รักษาการในตำแหน่ง 18 คน)  1.3 รอง ผอ.สพท.  1.4 ศึกษานิเทศก์ | 992  126  3  13 | 36,817,210.00  6,190,780.00  158,730.00  608,990.00 | 1,104,516.30  185,723.40  4,761.90  18,269.70 | 1,104,258.40  185,411.98  5,190.00  18,139.72 | 257.90  311.42  -668.10  129.98 |
| กลุ่มที่ 2 ข้าราชการที่รับเงินเดือนอันดับ  คศ.4 และ คศ.5   * 1. สายงานการสอน   2. ผอ.สถานศึกษา | 1  1 | 69,770.00  72,240.00 | 2,093.10  2,167.20 | 2,090.00  2,160.00 | 3.10  7.20 |
| รวมทั้งสิ้น | 1,136 | 43917720.00 | 1,317,531.60 | 1,317,490.10 | 41.50 |

* **22 -**

**ปีงบประมาณ 2563**

สรุปผลการเลื่อนเงินเดือนข้าราชการครูและบุคลากรทางการศึกษา ที่มีตัวอยู่จริง ณ วันที่ 1 มีนาคม 2563 ดังนี้

|  |  |  |  |  |  |
| --- | --- | --- | --- | --- | --- |
| จำนวนข้าราชการครูฯ  ณ วันที่ 1 มีนาคม 2563 | จำนวน  (คน) | เงินเดือนรวม  (บาท) | วงเงินร้อยละ 3 %  (บาท) | รวมใช้เงินเลื่อน  (บาท) | คงเหลือ  (บาท) |
| กลุ่มที่ 1 ข้าราชการที่รับเงินเดือนอันดับ  ครูผู้ช่วย, คศ.1, คศ.2 และ คศ.3   * 1. รอง ผอ.สถานศึกษาและ   สายงานการสอน  1.2 ผอ.สถานศึกษา (รวมครู  รักษาการในตำแหน่ง 18 คน)  1.3 รอง ผอ.สพท.  1.4 ศึกษานิเทศก์ | 976  126  3  13 | 35,521,940.00  6,017,740.00  153,750.00  592,680.00 | 1,065,658.20  180,532.20  4,612.50  17,780.40 | 1,065,633.55  180,447.73  4,980.00  17,504.45 | 24.65  84.47  367.50  275.95 |
| กลุ่มที่ 2 ข้าราชการที่รับเงินเดือนอันดับ  คศ.4 และ คศ.5   * 1. สายงานการสอน   2. ผอ.สถานศึกษา | 1  1 | 67,730.00  70,150.00 | 2,031.90  2,104.50 | 2,040.00  2,090.00 | -8.10  14.50 |
| รวมทั้งสิ้น | 1,120 | 42,423,990.00 | 1,272,719.70 | 1,272,695.73 | 23.97 |

สรุปผลการเลื่อนเงินเดือนข้าราชการครูและบุคลากรทางการศึกษา ที่มีตัวอยู่จริง ณ วันที่ 1 กันยายน 2563 ดังนี้

|  |  |  |  |  |  |
| --- | --- | --- | --- | --- | --- |
| จำนวนข้าราชการครูฯ  ณ วันที่ 1 กันยายน 2563 | จำนวน  (คน) | เงินเดือนรวม  (บาท) | วงเงินร้อยละ 3 %  (บาท) | รวมใช้เงินเลื่อน  (บาท) | คงเหลือ  (บาท) |
| กลุ่มที่ 1 ข้าราชการที่รับเงินเดือนอันดับ  ครูผู้ช่วย, คศ.1, คศ.2 และ คศ.3   * 1. รอง ผอ.สถานศึกษาและ   สายงานการสอน  1.2 ผอ.สถานศึกษา (รวมครู  รักษาการในตำแหน่ง 18 คน)  1.3 รอง ผอ.สพท.  1.4 ศึกษานิเทศก์ | 992  126  3  13 | 36,817,210.00  6,190,780.00  158,730.00  608,990.00 | 1,104,516.30  185,723.40  4,761.90  18,269.70 | 1,104,258.40  185,411.98  5,190.00  18,139.72 | 257.90  311.42  -668.10  129.98 |
| กลุ่มที่ 2 ข้าราชการที่รับเงินเดือนอันดับ  คศ.4 และ คศ.5   * 1. สายงานการสอน   2. ผอ.สถานศึกษา | 1  1 | 69,770.00  72,240.00 | 2,093.10  2,167.20 | 2,090.00  2,160.00 | 3.10  7.20 |
| รวมทั้งสิ้น | 1,136 | 43917720.00 | 1,317,531.60 | 1,317,490.10 | 41.50 |

* **23 -**

**ปีงบประมาณ 2564**

สรุปผลการเลื่อนเงินเดือนข้าราชการครูและบุคลากรทางการศึกษา ที่มีตัวอยู่จริง ณ วันที่ 1 มีนาคม 2564 ดังนี้

|  |  |  |  |  |  |
| --- | --- | --- | --- | --- | --- |
| จำนวนข้าราชการครูฯ  ณ วันที่ 1 มีนาคม 2564 | จำนวน  (คน) | เงินเดือนรวม  (บาท) | วงเงินร้อยละ 3 %  (บาท) | รวมใช้เงินเลื่อน  (บาท) | คงเหลือ  (บาท) |
| กลุ่มที่ 1 ข้าราชการที่รับเงินเดือนอันดับ  ครูผู้ช่วย, คศ.1, คศ.2 และ คศ.3   * 1. รอง ผอ.สถานศึกษาและ   สายงานการสอน  1.2 ผอ.สถานศึกษา (รวมครู  รักษาการในตำแหน่ง 18 คน)  1.3 รอง ผอ.สพท.  1.4 ศึกษานิเทศก์ | 976  126  3  13 | 35,521,940.00  6,017,740.00  153,750.00  592,680.00 | 1,065,658.20  180,532.20  4,612.50  17,780.40 | 1,065,633.55  180,447.73  4,980.00  17,504.45 | 24.65  84.47  367.50  275.95 |
| กลุ่มที่ 2 ข้าราชการที่รับเงินเดือนอันดับ  คศ.4 และ คศ.5   * 1. สายงานการสอน   2. ผอ.สถานศึกษา | 1  1 | 67,730.00  70,150.00 | 2,031.90  2,104.50 | 2,040.00  2,090.00 | -8.10  14.50 |
| รวมทั้งสิ้น | 1,120 | 42,423,990.00 | 1,272,719.70 | 1,272,695.73 | 23.97 |

สรุปผลการเลื่อนเงินเดือนข้าราชการครูและบุคลากรทางการศึกษา ที่มีตัวอยู่จริง ณ วันที่ 1 กันยายน 2564 ดังนี้

|  |  |  |  |  |  |
| --- | --- | --- | --- | --- | --- |
| จำนวนข้าราชการครูฯ  ณ วันที่ 1 กันยายน 2564 | จำนวน  (คน) | เงินเดือนรวม  (บาท) | วงเงินร้อยละ 3 %  (บาท) | รวมใช้เงินเลื่อน  (บาท) | คงเหลือ  (บาท) |
| กลุ่มที่ 1 ข้าราชการที่รับเงินเดือนอันดับ  ครูผู้ช่วย, คศ.1, คศ.2 และ คศ.3   * 1. รอง ผอ.สถานศึกษาและ   สายงานการสอน  1.2 ผอ.สถานศึกษา (รวมครู  รักษาการในตำแหน่ง 18 คน)  1.3 รอง ผอ.สพท.  1.4 ศึกษานิเทศก์ | 992  126  3  13 | 36,817,210.00  6,190,780.00  158,730.00  608,990.00 | 1,104,516.30  185,723.40  4,761.90  18,269.70 | 1,104,258.40  185,411.98  5,190.00  18,139.72 | 257.90  311.42  -668.10  129.98 |
| กลุ่มที่ 2 ข้าราชการที่รับเงินเดือนอันดับ  คศ.4 และ คศ.5   * 1. สายงานการสอน   2. ผอ.สถานศึกษา | 1  1 | 69,770.00  72,240.00 | 2,093.10  2,167.20 | 2,090.00  2,160.00 | 3.10  7.20 |
| รวมทั้งสิ้น | 1,136 | 43917720.00 | 1,317,531.60 | 1,317,490.10 | 41.50 |

**เชิงคุณภาพ**

1. เป็นการสร้างขวัญและกำลังใจให้กับข้าราชการครูและบุคลากรทางการศึกษา ก่อให้เกิดความวิริยะ

อุตสาหะ มีความคิดสร้างสรรค์งานให้มีคุณภาพดียิ่งขึ้น

1. ก่อให้เกิดความภาคภูมิใจของผู้ที่ได้รับการเลื่อนเงินเดือนกรณีพิเศษ
2. เป็นข้อมูลในการเบิกจ่ายเงินเดือนข้าราชการครูและบุคลากรทางการศึกษา
3. เป็นข้อมูลในระบบจ่ายตรงเงินเดือนของกรมบัญชีกลาง

**- 24 -**

**บทที่ 5**

**สรุปผลการดำเนินงานและข้อเสนอแนะ**

**1. สรุปผลการดำเนินงาน**

1.1 ส่งคำสั่งเลื่อนเงินเดือนข้าราชการครูและบุคลากรทางการศึกษา ให้โรงเรียนทุกโรงเรียน

1.2 จัดพิมพ์เอกสารที่เกี่ยวข้อง รายงานสำนักงานคณะกรรมการการศึกษาขั้นพื้นฐาน

1.3 เลื่อนเงินเดือนตามผลการพิจารณาในระบบจ่ายตรงเงินเดือน ของกรมบัญชีกลาง

1.4 ส่งคำสั่งเลื่อนเงินเดือนข้าราชการครูและบุคลากรทางการศึกษา ให้งานทะเบียนประวัติ

เพื่อลงคำสั่งเลื่อนเงินเดือน ใน ก.พ.7/ ก.ค.ศ.16

1.5 ส่งคำสั่งเลื่อนเงินเดือนข้าราชการครูและบุคลากรทางการศึกษา ให้กลุ่มบริหารงานการเงิน

และสินทรัพย์ เพื่อดำเนินการเบิกจ่ายเงินเดือน

**2. ความยุ่งยากในการดำเนินการ/ปัญหา/อุปสรรค**

* 1. มีความยุ่งยากในการศึกษาระเบียบ กฎหมาย หลักเกณฑ์และแนวปฏิบัติที่เกี่ยวข้อง เนื่องจาก

มีระเบียบ กฎหมาย หลักเกณฑ์และแนวปฏิบัติที่ต้องปฏิบัติหลายระเบียบ ซึ่งจะต้องทำความเข้าใจและตีความ

ในด้านต่าง ๆ เพื่อนำไปใช้ปฏิบัติให้เกิดประโยชน์ และมีประสิทธิภาพสูงสุดในการดำเนินงาน

* 1. ความคลาดเคลื่อนของข้อมูลอยู่เสมอ เนื่องจากมีข้าราชการครูและบุคลากรทางการศึกษาย้ายเข้า

ย้ายออก มีวิทยฐานะสูงขึ้น หรือเปลี่ยนตำแหน่ง ซึ่งมีผลก่อนวันที่นับตัวตน ทำให้ข้อมูลไม่คงที่ รวมทั้งการได้รับ

คำสั่งล่าช้า ทำให้ข้อมูลคลาดเคลื่อนจากความเป็นจริง

* 1. ความยุ่งยากในการรวบรวมข้อมูลเดิม(อดีต) กับข้อมูลใหม่(ปัจจุบัน) จากโรงเรียน ให้มีความถูกต้อง

กับสำนักงานเขตพื้นที่การศึกษา เพื่อเป็นข้อมูลนำเสนอผู้บังคับบัญชา เพื่อประกอบการพิจารณาตัดสินใจ

* 1. มีความยุ่งยากในกระบวนการประสานงานกับโรงเรียน และคณะกรรมกมรระดับต่างๆ จำเป็นต้อง

ใช้การประสานงานรูปแบบที่เป็นทางการ คือ หนังสือราชการ และการประสานงานที่ไม่เป็นทางการ โดยการติดต่อทางโทรศัพท์ อีกทั้งจะต้องมีการชี้แจงให้ทราบระเบียบ หลักเกณฑ์และแนวปฏิบัติที่เกี่ยวข้อง เพื่อนำไปปฏิบัติได้อย่างถูกต้อง ตามขั้นตอน ตามหลักเกณฑ์และทันตามกำหนดเวลาตามปฏิทินการปฏิบัติงานของสำนักงานคณะกรรมการการศึกษาขั้นพื้นฐาน

* 1. มีความยุ่งยากจากผลกระทบที่เกิดขึ้นกับบุคลากรในสังกัด เมื่อไม่พึงพอใจในผลการพิจารณาจะมี

หนังสือร้องเรียนขอความเป็นธรรม ซึ่งจะต้องแก้ไขปัญหาให้เรียบร้อย แต่การสืบสวนจำเป็นต้องใช้เวลา ทำให้

การดำเนินงานล่าช้าไปด้วย

* 1. มีความยุ่งยากในความซับซ้อนของงานที่ปฏิบัติ ซึ่งเป็นงานที่จะต้องทำด้วยความละเอียด รอบคอบ

มีความแม่นยำ ทั้งข้อมูลจำนวนตัวเลข กฎหมาย และหลักเกณฑ์ที่เกี่ยวข้องเพื่อให้เป็นที่เชื่อถือและอ้างอิงข้อมูลได้

* **25 -**
  1. ความยุ่งยากในการปฏิบัติงาน เนื่องจากเจ้าหน้าที่ที่รับผิดชอบงานเลื่อนเงินเดือนข้าราชการครูและ

บุคลากรทางการศึกษา ได้รับมอบหมายงานการจัดทำบัญชีถือจายเงินเดือนข้าราชการครูและบุคลากรทางการศึกษาซึ่งเป็นงานข้อมูลที่เกี่ยวกับจำนวนตัวเลขจะผิดพลาดหรือคลาดเคลื่อนไม่ได้ ซึ่งเป็นงานที่มีลักษณะหมุนเวียนตลอดปีประกอบกับต้องกรอกข้อมูลในระบบจ่ายตรงเงินเดือน หากมีการเปลี่ยนแปลงที่เกิดขึ้นระหว่างเดือน ต้องลงในระบบให้ถูกต้องและเป็นปัจจุบัน เพราะจะส่งผลกระทบกับการเบิกจ่ายเงินเดือนของข้าราชการครูและบุคลากรทางการศึกษา ทำให้เกิดความเครียดและวิตกกังวล สำหรับเจ้าหน้าที่ผู้ปฏิบัติงานที่จะต้องปฏิบัติงานในหน้าที่ที่ได้รับมอบหมายให้มีความถูกต้อง เรียบร้อย รวดเร็ว และเสร็จตามเวลาที่กำหนด

**3. ข้อเสนอแนะ**

การเลื่อนเงินเดือนข้าราชการครูและบุคลากรทางการศึกษา ควรมีการประชุมชี้แจงให้โรงเรียนทราบ

และถือปฏิบัติเกี่ยวกับระเบียบ กฎหมาย หลักเกณฑ์และแนวปฏิบัติในการเลื่อนเงินเดือนข้าราชการครูและ

บุคลากรทางการศึกษา และแบบฟอร์มเอกสารต่าง ๆ ที่เกี่ยวข้องต้องรายงานตามปฏิทินโดยเคร่งครัด เพื่อเป็น

ข้อมูลของสำนักงานเขตพื้นที่การศึกษา ซึ่งจะต้องรายงานสำนักงานคณะกรรมการการศึกษาขั้นพื้นฐาน

**ขอรับรองผลงานดังกล่าวข้างต้นเป็นความจริงทุกประการ**

(ลงชื่อ) ผู้เสนอผลงาน

(นางสาลี่ สุปินะ)

ตำแหน่ง นักทรัพยากรบุคคลชำนาญการ

21 / กุมภาพันธ์ / 2565

**ได้ตรวจสอบแล้วขอรับรองว่าผลงานดังกล่าวข้างต้นถูกต้องตรงกับความเป็นจริงทุกประการ**

(ลงชื่อ)

(นางสาวพัชรินทร ไชยนิลวงศ์)

ตำแหน่ง ผู้อำนวยการกลุ่มบริหารงานบุคคล

21 / กุมภาพันธ์ / 2565

(ลงชื่อ)

(นายอาคม สีพิมพ์สอ)

ตำแหน่ง รองผู้อำนวยการสำนักงานเขตพื้นที่การศึกษาประถมศึกษาอุตรดิตถ์ เขต 1 21 / กุมภาพันธ์ / 2565

(ลงชื่อ)

(นายมงคล รุณธาตุ)

ตำแหน่ง ผู้อำนวยการสำนักงานเขตพื้นที่การศึกษาประถมศึกษาอุตรดิตถ์ เขต 1

21 / กุมภาพันธ์ / 2565